
బీజింగ్ : డోకలామ్ ప్రతిష్టంభన నేపథ్యంలో భారతదేశంపై సైనిక చర్యకు డిమాండ్ చేసినవారిపై చైనా అసంతృప్తి వ్యక్తం చేస్తున్నట్లు కనిపిస్తోంది. చైనా ప్రభుత్వ అభిప్రాయాలు పీపుల్స్ లిబరేషన్ ఆర్మీ మేజర్ జనరల్ కియావో లియాంగ్ ద్వారా వెల్లడయ్యాయి. భారతదేశాన్ని వ్యతిరేకిస్తున్నవారికి చైనా వ్యూహాత్మక వైఖరి గురించి సరైన అవగాహన లేదని లియాంగ్ ఓ వ్యాసంలో దుయ్యబట్టడమే ఇందుకు నిదర్శనం.చైనా అధికార మీడియాగా పేరు పొందిన ‘గ్లోబల్ టైమ్స్’లో మేజర్ జనరల్ కియావో లియాంగ్ ఓ వ్యాసం రాశారు. ఆయన సైనిక వ్యూహకర్త కూడా. డోకలామ్ విషయంలో భారతదేశానికి గట్టిగా బుద్ధి చెప్పకుండా ఒప్పందం ఎందుకు కుదుర్చుకున్నారంటూ కొందరు చైనా ప్రభుత్వంపై ఒత్తిడి తెస్తున్నారు. ఈ నేపథ్యంలో ఆయన రాసిన వ్యాసంలో ‘‘చైనా, భారతదేశం పొరుగు దేశాలు, పోటీదారులు, అయితే అందరు పోటీదారులను కఠినంగా చూడవలసిన అవసరం లేదు’’ అని పేర్కొన్నారు. డోకలామ్ ప్రతిష్టంభన పరిష్కారమవ్వాల్సిన విధంగానే పరిష్కారమైందన్నారు. శాంతి మాత్రమే ఉత్తమమైనదని, దేశాన్ని యుద్ధంలోకి నెట్టకుండా నిరోధించేందుకు చేయవలసినదంతా చేయాలని పేర్కొన్నారు.‘‘చైనా భూభాగంలో రోడ్డు నిర్మాణంతో భారతదేశానికి ఏం పని అని చాలా మంది అంటారు. ఇది నిజమేనా? ఇది కొంత వరకు సమంజసమే, ఎందుకంటే, ఈ ప్రాంతంలో రోడ్డు నిర్మాణమనేది తప్పొప్పులకు సంబంధించినది కాదు, అయితే, సరైనదానిని ఏ సమయంలోనైనా చేయడమనేది ఎల్లప్పుడూ సరైనది కాదని అర్థం చేసుకోవాలి. సరైనదానిని సరైన సమయంలో చేయడం మాత్రమే సరైనది’’ అని పేర్కొన్నారు. చైనా శక్తిని యుద్ధం మాత్రమే వెల్లడించగలదని చాలా మంది అనుకుంటున్నారని, అయితే యుద్ధం చేయడం బాధ్యతారాహిత్యమని తెలిపారు. యుద్ధం లేకుండా సమస్యను పరిష్కరించుకునే అవకాశం ఉన్నపుడు, యుద్ధాన్ని నివారించాలన్నారు.ప్రస్తుతం చైనా మన దేశంతో వ్యాపార సంబంధాలను అభివృద్ధి చేసుకోవడంపై దృష్టి సారించింది. అమెరికాను వెనక్కు నెట్టాలంటే స్మార్ట్ పవర్ ద్వారానే సాధ్యమవుతుందని మేజర్ జనరల్ లియాంగ్ గతంలో తాను రాసిన పుస్తకంలో పేర్కొన్నారు.

beasing : dokalam pratishtambhana nepathyamlo bharatadesampai sainika charyaku demand chesinavaaripai chaina asantrupti vyaktam chestunnatlu kanipistondi. chaina prabhutva abhipraayaalu peepuls libaration armi mager janaral kiavo liang dwara velladayyaayi. bhaaratadesaanni vyatirekistunnavaara chaina vyuuhaatmaka vaikhari gurinchi saraina avagaahana ledani liang oo vyaasamlo duyyabattadame induku nidarsanam.chaina adhikara meediaga paeru pondina ‘global times’loo mager janaral kiavo liang oo vyaasam raasaaru. aayana sainika vyuuhakarta kuudaa. dokalam vishayamlo bhaaratadesaaniki gattigaa buddhi cheppakunda oppandam enduku kudurchukunnarantu kondaru chaina prabhutvampai ottidi testunnaru. ee nepathyamlo aayana raasina vyaasamlo ‘‘chaina, bharatadesam porugu deshaalu, potiidaarulu, ayithe andaru potiidaarulanu kathinamgaa chudavalasina avasaram ledu’’ ani perkonnaru. dokalam pratishtambhana parishkaaramavvaalsina vidhamgaane parishkaaramaindannaaru. saanti matrame uttamamainadani, deshaanni yuddhamloki nettakunda nirodhinchenduku cheyavalasinadanta cheyalani perkonnaru.‘‘chaina bhuubhaagamloo roddu nirmaanamtho bhaaratadesaaniki yem pani ani chala mandi antaaru. idhi nijamena? idhi kontha varaku samanjasame, endukante, ee praantamlo roddu nirmaanamanedi tappoppulaku sambandhinchinadi kaadu, ayithe, sarainadaanini e samayamloonainaa cheyadamanedi ellappuduu sarainadi kaadani artham chesukovali. sarainadaanini saraina samayamlo cheyadam matrame sarainadi’’ ani perkonnaru. chaina saktini yuddham matrame velladinchagaladani chala mandi anukuntunnarani, ayithe yuddham cheyadam baadhyataaraahityamani telipaaru. yuddham lekunda samasyanu parishkarinchukune avakaasam unnapudu, yuddhaanni nivaarinchaalannaaru.prastutam chaina mana deshamtho vyapara sambandhaalanu abhivruddhi chesukovadampai drushti saarinchindi. americanu venakku nettalante smart paver dwarane saadhyamavutundani mager janaral liang gatamlo taanu raasina pustakamlo perkonnaru.